
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II


3 St-2792/17-11
     
U   I M E   R E P U B L I K E   H R V A T S K E
R J E Š E NJ E

	Trgovački sud u Zagrebu, po sudcu Mihaelu Kovačiću, u stečajnom postupku nad dužnikom KASKADA d.o.o. Zagreb, Siget 22 b, OIB: 69062756662, pokrenutom na prijedlog Financijske agencije, 9. travnja 2018.   

r i j e š i o   j e
	
	I. Obustavlja se prethodni postupak nad dužnikom KASKADA d.o.o. Zagreb, Siget 22 b, OIB: 69062756662.
	II. Ukidaju se mjere osiguranja određene rješenjem ovoga suda posl. broj St-2792/17 od 20. prosinca 2017. kojim je dužniku postavljen privremeni stečajni upravitelj.
	III. Privremenom stečajnom upravitelju Juri Marušiću iz Zagreba, Bleiweisova 21, OIB: 52703189678 ime nagrade za obavljanje poslova u prethodnom postupku određuje se iznos od 5.000,00 kuna bruto.
	IV. Troškove postupka iz stavka III. izreke ovog rješenja snosi dužnik.  
	V. Ovo rješenje u stavku I. i II. izreke zabilježit će se u sudskom registru.
	VI. Nalaže se Financijskoj agenciji da zaplijenjeni iznos od 5.000,00 kn na ime predujma za namirenje troškova stečajnog postupka s računa dužnika prenese na sudski depozit, na broj računa: HR92 2390 0011 3000 0046 0, poziv na broj: 2792-17, opis plaćanja: "St-2792/17 - predujam troškova".
VII. Nalaže se računovodstvu da iznos nagrade privremenom stečajnom upravitelju kako je određena ovim rješenjem u stavku III. izreke isplati privremenom stečajnom upravitelju Juri Marušiću iz položenog depozita.
Obrazloženje
	Financijska agencija podnijela je prijedlog za otvaranjem stečajnog postupka nad dužnikom pozivom na odredbu članka 110. stavak 1. Stečajnog zakona (Narodne novine broj 71/15; nastavno: SZ), zbog evidentiranog duga u Očevidniku redoslijeda za plaćanje u iznosu od 188.894,83 kn, u neprekinutom razdoblju dužem od 120 dana.

	Rješenjem ovoga suda posl. broj St-2792/17 od 20. prosinca 2017. pokrenut je prethodni postupak te je imenovan privremeni stečajni upravitelj.

	Dužnik je potom do zaključenja prethodnog postupka dostavio potvrdu Financijske agencije iz kojeg je razvidno da više nema evidentiranih neizvršenih osnova za plaćanje.

	Iz navedenih razloga postupak je temeljem članka 128. stavak 9. SZ valjalo obustaviti a dužnika obvezati na snošenje troškova tog postupka koji se odnose na iznos bruto nagrade koja je privremenom stečajnom upravitelju određena ovim rješenjem, a na temelju članka 4. Uredbe o kriterijima i načinu obračuna i plaćanja nagrada stečajnim upraviteljima (Narodne novine 106/15), u svezi članka 119. stavak 6. i članka 94. stavak 1. i 2. SZ, sve kako je to navedeno izrekom ovog rješenja.
	
U Zagrebu, 9. travnja 2018.

                                                                                           S U D A C:
                                                                                          MIHAEL KOVAČIĆ, v.r. 


Pouka o pravnom lijeku: 
Na ovo rješenje dopuštena je žalba koja se podnosi ovome sudu u roku od osam dana, u tri primjerka. 
							
Za točnost otpravka ovlašteni službenik
[bookmark: _GoBack]		Belma Čolić
DNA:
1. Predlagatelju: Financijska agencija, Zagreb
2. Dužniku, osobno
3. Privremenom stečajnom upravitelju, osobno
4. e-Oglasna ploča, ovdje
5. Sudskom registru, po pravom.
6. Računovodstvu, po pravom.

NK:
1. Nepravomoćno
2. kal. 15 d.
image1.jpeg




